open-index/open-wikipedia-markdown huggingface dataset:
Johannes Rau

**Johannes Rau** (* 16. január 1931, Wuppertal, Nemecko – † 27. január 2006, Berlín) bol nemecký politik, 8. ôsmy prezident Spolkovej republiky Nemecko od 1. júla 1999 do 30. júna 2004.

## Život
Narodil sa v silne veriacej protestantskej rodine ako tretí z piatich detí. Ako chlapec sa aktívne zúčastnil protinacistických aktivít. Po ukončení základného vzdelania (*Volksschule Schützenstraße* vo wuppertálskej štvrti Barmen) študoval na gymnáziu Wilhelma Dörpfelda vo Wuppertale-Elberfeld, ktoré bolo zničené na konci júna 1943 pri leteckom útoku na Elberfeld. Neskôr navštevoval Humanistické gymnázium vo wuppertálskej štvrti Barmen, ktoré dnes nesie jeho meno (*Ganztagsgymnasium Johannes Rau*). K zármutku svojho otca musel ale v septembri 1948 štúdium prerušiť. Od 5. októbra 1948 sa učil za kníhkupca vo wuppertálskom nakladateľstve Emil Müller.

Po úspešnom ukončení štúdia v júni 1952 pracoval ako nakladateľský pomocník vo Wuppertale a od roku 1953 ako lektor v jednom malom vydavateľstve vo Wittene. Roku 1962 sa stal členom predstavenstva tohto nakladateľstva a 1965 jeho riaditeľom. Okrem toho bol od roku 1949 externým spolupracovníkom novín *Westdeutsche Rundschau* vychádzajúcich vo Wuppertale.

V roku 1958/1959 vstúpil do Sociálnodemokratickej strany Nemecka (SPD), v rokoch 1964-1967 bol predsedom frakcie SPD v krajinskom sneme Severného Porýnia-Vestfálska, v období 1969 a 1970 potom starostom vo Wuppertale.

V sociálno-liberálnych vládach bol ministrom pre vedu a výskum (1970-1978). Po nasledujúcich dvadsať rokov bol predsedom krajinskej vlády Severného Porýnia-Vestfálska. Tento úrad zastával až do roku 1998, kedy odstúpil (aj zo svojej funkcie predsedu krajinskej SPD) a 23. mája 1999 bol zvolený Spolkovým snemom do funkcie spolkového prezidenta, kde nahradil Romana Herzoga (CDU). Vo funkcii zostal až do 1. júla 2004, kedy ho vystriedal Horst Köhler.

Zomrel 27. januára 2006 v 75 rokoch v Berlíne.

## Iné projekty

## Referencie


## Externé odkazy
* Johannes Rau Gesellschaft e.V. (po nemecky)

## Zdroj

Kategória:Osobnosti z Wuppertalu
Kategória:Nemeckí politici
Kategória:Nemeckí socialisti
Kategória:Nositelia Radu bieleho leva
Kategória:Laureáti Radu Bieleho dvojkríža I. triedy
Kategória:Prezidenti Nemecka
Kategória:Rytieri veľkokríža Radu za zásluhy Talianskej republiky
Kategória:Nositelia Radu kríža zeme Panny Márie
Kategória:Rytieri Rádu slona
Kategória:Nositelia Radu bielej orlice
Berisso

**Berisso** je mesto nachádzajúce sa v provincii Buenos Aires v Argentíne. Leží v severnej časti provincie Buenos Aires, východnej časti krajiny a východne od federálneho hlavného mesta Buenos Aires. Je súčasťou metropolitnej oblasti hlavného mesta provincie Buenos Aires La Plata (Gran La Plata). Pri sčítaní ľudu v roku 2010 malo mesto 87 698 obyvateľov. Berisso bolo formálne založené 24. júna 1871 talianskymi prisťahovalcami (robotníkmi). Dôvodom jeho založenia bol veľký priemyselný rozvoj celej oblasti v danej dobe, ktorý podnecoval rozširovanie osídlenia von z federálneho hlavného mesta, no súčasne nie veľmi ďaleko. Konkrétny dátum založenia však bol uznaný a stanovený až dodatočne a to v roku 1998. K rozvoju mesta prispel aj miestny prístav, ktorý ovplyvnil aj zloženie mesta, ktoré sa stalo mestom prisťahovalcov z najrôznejších krajín Európy.

Berisso sa stalo jedným z hlavných stredísk slovenských prisťahovalcov, ktorí na začiatku 20. storočia prišli do Argentíny. Prisťahovalecký pôvod mesta je od roku 1976 pravidelne pripomínaný pri tzv. Provinčnej slávnosti imigrantov. Provinčná vláda dokonca vyhlásila dva roky po prvom ročníku tohto festivalu Berisso za *provinčné hlavné mesto prisťahovalcov*.

## Referencie

## Iné projekty

## Externé odkazy
* Stránka mesta

Kategória:Mestá v provincii Buenos Aires
Ayaan Hirsi Ali

**Ayaan Hirsi Ali**, celým pôvodným menom Ayaan Hirsi Magan Issey Guleid Ali Wai'ays Muhammad Ali Umar Osman Mahamud (* 13. november 1969, Mogadišo, Somálsko) je holandsko-americká feministická a ateistická aktivistka, spisovateľka, politička a kritička islamu volajúca po reforme tohto náboženstva.

## Životopis
Pri štúdiu diela Sigmunda Freuda a filozofa Hermana Philipsea (a jeho *Manifestu ateizmu*) sa stala ateistka. Roku 2000 vyštudovala politické vedy na univerzite v Leidene. Neskôr začala silno kritizovať islam, bola autorkou scenára protiislamského filmu *Submission* režiséra Theo van Gogha, ktorý bol neskôr práve kvôli tomuto filmu zavraždený. Známe je jej odsúdenie proroka Mohameda ako devianta, pedofila a megalomana. Roku 2007 založila nadáciu *AHA Foundation*, ktorá podporuje ženy v islamských krajinách a ľudí utlačovaných v týchto krajinách z náboženských dôvodov. 

Od roku 2003 bola poslankyňou dolnej komory holandského parlamentu za pravicovú Ľudovú stranu pre slobodu a demokraciu. V roku 2005 ju časopis *[[Foreign Policy]]* označil ako 46. najvplyvnejšieho intelektuála na svete.

V septembri 2011 si vzala britského historika Nialla Fergusona, v decembri 2011 sa im narodil syn Thomas Hirsi Ferguson. Od roku 2012 žije s rodinou v USA, 25. apríla 2013 dostala americké občianstvo.

## Bibliografia
* 2002 – *De zoontjesfabriek. Over vrouwen, Islam en integratie.*
* 2004 – *De maagdenkooi*
* 2006 – *Mijn Vrijheid, de autobiografie* 
* 2008 – *Adan en Eva* (s Anna Gray)
* 2010 – *Nomad: From Islam to America: A Personal Journey Through the Clash of Civilizations.*
* 2015 - *Heretic: Why Islam Needs a Reformation Now by Harper Publications*

## Referencie


## Literatúra
* Buruma, Ian. *Vražda v Amsterodamu. Smrt Theo van Gogha a meze smířlivosti*. Praha: Academia 2010
* Scroggins, Deborah. *Wanted Women. Faith, Lies, and the War on Terror: The Lives of Ayaan Hirsi Ali and Aafia Siddiqui*, HarperCollins, 2012.

## Iné projekty

## Externé odkazy
* Heslo 'Ayaan Hirsi Ali' na stránke Databazeknih.cz
* Profil na stránke American Enterprise Institut
* Profil v Daily Beast

## Zdroj

Kategória:Holandskí spisovatelia
Kategória:Holandskí politici
Kategória:Ateisti
Kategória:Feministky
Kategória:Spisovatelia píšuci po anglicky
Kategória:Naturalizované osobnosti USA
Kategória:Osobnosti z Mogadiša
Nadia Muradová

**Nadia Muradová** (* 1993, Kočo, Irak) je iracká jezidská ľudskoprávna aktivistka.

V roku 2014 ju uniesli bojovníci Islamského štátu. V roku 2018 dostala Nobelovu cenu za mier.

## Život
Narodila sa v dedine Kočo v Iraku. V roku 2014 dedinu obkľúčili teroristi z Islamského štátu a pri útoku, kedy prišlo o život na 600 mužov a chlapcov, zabili tiež osem bratov a matku Nadie. Celkom stratila 18 členov rodiny. Nadiu a jej dve sestry spolu s ďalšími 150 ženami odvliekli z ich dedín do Mosulu a niekoľko mesiacov ich využívali ako sexuálne otrokyne. V novembri 2014 sa jej vďaka pomoci jednej mosulskej rodiny podarilo utiecť. Neskôr sa dostala do nemeckého Stuttgartu.

V decembri 2015 prehovorila v Bezpečnostnej rade OSN o útoku proti jezidom, požiadala pritom o ich ochranu a zastavenie genocídy.

Muradovú sa rozhodla zastupovať právnička Amal Clooney, ktorá chce vodcu Islamského štátu dostať pred Medzinárodný trestný súd v Haagu.

## Ocenenia
* Cena Václava Havla za ľudské práva (2016)
* Sacharovova cena za slobodné myslenie (2016)
* Nobelova cena za mier (2018)

## Referencie


## Iné projekty

## Externé odkazy
*Nadia's Initiative
*Yazda.org

## Zdroj

Kategória:Iracké osobnosti
Kategória:Aktivisti za ľudské práva
Kategória:Nositelia Nobelovej ceny za mier
Kategória:Nositeľky Nobelovej ceny
Kategória:Laureáti Sacharovovej ceny
Kategória:Laureáti Ceny Václava Havla za ľudské práva
Lola Montez (rozlišovacia stránka)

**Lola Montez** alebo **Montes** môže byť:

* írska tanečníčka a herečka, pozri Lola Montez
* skladba dánskej heavy metalovej skupiny Volbeat, pozri Lola Montez (Volbeat)
* austrálsky muzikál z roku 1958, pozri Lola Montez (muzikál)
* americká španielska tanečníčka, pozri Lola Montes
* film z roku 1955, pozri Lola Montès (film)

Montez, Lola
Zenon Grocholewski

**Zenon Grocholewski** (* 11. október 1939, Bródki – † 17. júl 2020, Rím) bol poľský kardinál. V rokoch 1999 – 2015 bol prefektom Kongregácie pre katolícku výchovu.

## Životopis
Zenon Grocholewski študoval teológiu v kňazskom seminári v Poznani. V roku 1963 bol vysvätený za kňaza. Pápež Ján Pavol II. ho v roku 1982 vymenoval za sekretára Apoštolskej signatúry a 6. januára 1983 sám vysvätil za titulárneho biskupa Agropolis. Spolusvätiteľmi boli arcibiskupi Eduardo Martínez Somalo a Duraisamy Lourdusamy. V roku 1991 bol menovaný za arcibiskupa. V rokoch 1998 až 1999 bol prefektom Najvyššieho tribunálu Apoštolskej signatúry. Dňa 15. novembra 1999 bol vymenovaný za prefekta Kongregácie pre katolícku výchovu a veľkého kancelára Pápežskej gregoriánskej univerzity. Na konzistóriu 21. februára 2001 bol kreovaný kardinálom-diakonom s titulárnym chrámom San Nicola in Carcere  . Po smrti pápeža Jána Pavla II. aj po odstúpení pápeža Benedikta XVI. sa v súlade s pravidlami rímskej kúrie vzdal svojho úradu prefekta, v oboch prípadoch však v ňom bol opätovne potvrdený. Ako volič sa zúčastnil konkláve v rokoch 2005 aj 2013 . Dňa 31. marca 2015 pápež František bol vymenovaný za jeho nástupcu taliansky kardinál Giuseppe Versaldi, čím sa kardinál Grocholewski stal emeritným prefektom Kongregácie pre katolícku výchovu 

## Ocenenia

* v roku 2002 mu Univerzita Komenského v Bratislave udelila titul Doctor honoris causa.

## Dielo
### Knihy preložené do slovenčiny
* *Štúdie z procesného kanonického práva*, Kňazský seminár biskupa Jána Vojtaššáka, 1995, preklad: Ján Duda, ISBN 80-71420-32-8.
* *Postup pri preložení a odvolaní farára*, Serafín, 1999, preklad: Ján Duda, ISBN 80-88944-24-4.
* *Morálna istota ako kľúč na čítanie noriem procesného práva*, Kňazský seminár biskupa Jána Vojtaššáka, 1999, ISBN 80-71420-66-2.

## Referencie

## Iné projekty

## Externé odkazy
* Press.vatican.va
* Catholic-Hierarchy.org

Kategória:Poľskí kardináli
Kategória:Držitelia čestných doktorátov Univerzity Komenského
Kategória:Poľskí kánonisti
Poissonovo číslo

**Poissonovo číslo** môže byť:
*v mechanike: prevrátená hodnota Poissonovej konštanty, pozri pod Poissonova konštanta (mechanika)
*v termodynamike: Poissonova konštanta, pozri Poissonova konštanta (termodynamika)
Heidenheim an der Brenz

**Heidenheim an der Brenz** je veľké okresné mesto na východe nemeckej spolkovej krajiny Bádensko-Württembersko na hranici s Bavorskom, asi 17 km južne od Aalenu a 33 km severne od Ulmu. Je to krajské mesto, najväčšie mesto krajinského okresu Heidenheim a po Aalene a Schwäbisch Gmünde tiež tretie najväčšie mesto regiónu Východné Württembersko.

## Partnerské mestá
*  Cleveland, Ohio, USA
*  Clichy, Francúzsko, 1958
*  Döbeln, Nemecko, 1991
*  Grove City, Ohio, USA
*  Jihlava, Česko, 2002
*  Newport, Spojené kráľovstvo, 1981
*  Sisak, Chorvátsko, 1988
*  St. Pölten, Rakúsko, 1968

## Referencie


## Iné projekty

## Externé odkazy
* Oficiálna stránka

## Zdroj

Kategória:Mestá v Bádensku-Württembersku
Škoda 14TrSF

**Škoda 14 Tr SF** je modernizovaná exportná verzia československého trolejbusu Škoda 14 Tr. Tieto vozidlá, ktoré boli vyrábané na prelome 20. a 21. storočia, boli určené pre San Francisco v americkom štáte Kalifornia.

## Konštrukcia a modernizačné prvky
Podobne ako produkcia trolejbusov Škoda 14Tr prebiehala aj výroba vozov 14TrSF. V Ostrovským závode vyrobila Škoda skelet vozidla, kompletizácia trolejbusu prebiehala vo firme *ETI Baltimore* v USA. Túto spoločnosť založila Škoda spoločne s firmou *AAI Baltimore* práve pre účely kompletizácie trolejbusových karosérií určených pre americký trh. Výroba sériových trolejbusov 14TrSF tu prebiehala od roku 2000.

Voz 14TrSF konštrukčne vychádza z klasického trolejbusu 14Tr. Bol upravený dizajn vozidla (najmä predného a zadného čela), zmenený bol aj interiér (v prednej časti trolejbusu sú umelohmotné sedačky umiestnené pozdĺžne, v zadnej priečne), bola upravená aj elektrická výzbroj. Rozdiel je tiež v počte dverí; dvojkrídlové skladacie dvere sú iba dvoje (predné a stredné).

## Prototypy
Vznikli celkom tri prototypy trolejbusu 14TrSF. V roku 1998 bol vyrobený prvý prototyp, ktorý bol ako jediný voz tohto typu kompletne vyrobený v Ostrove nad Ohří.
Najprv bol skúšaný u výrobcu, neskôr bol odstavený, v čase ukončenia výroby trolejbusov v Ostrove v roku 2004 sa stále nachádzal v hale Škody.

## Dodávky trolejbusov
V rokoch 1998 až 2003 bolo vyrobených celkom 241 vozov 14TrSF.

## Referencie

## Zdroj

## Iné projekty

14TrSF
Kategória:Doprava v San Franciscu
Malporodé

**Malporodé** (iné názvy: **malpy**, staršie **malpobližné**; lat. Cebinae) sú podčeľaď čeľade malpovité (Cebidae). V literatúre môže byť táto podčeľaď rôzne vymedzená; konkrétne môže pozostávať napríklad z:
*a) rodov *[[Cebus]]* v užšom zmysle a *[[Sapajus]]*  (Rody *Cebus* a *Sapapajus* sa po slovensky volajú malpa. Do roku 2011 tieto rody tvorili jeden rod *[[Cebus]]* v širšom zmysle, ktorý sa po slovensky volal malpa.); alebo
*b) ako bod a) plus rod *Saimiri* (po slovensky saimiri) a niekoľko vyhynutých rodov (Niektorí autori majú namiesto takto definovanej podčeľade čeľaď malpovité (Cebidae) v najužšom zmysle);
*c) ako bod a) plus rody *Saimiri* (po slovensky saimiri), *Aotus* (po slovensky mirikina), *Callicebus* v širšom, teda staršom zmysle (po slovensky titi) a niekoľko vyhynutých rodov.

## Charakteristika malporodých podľa definície a)
Do podčeľade malporodé podľa definície a) patria určité neveľké ploskonosovce (Platyrrhini). Podčeľaď pozostáva z pomerne veľa (v starších textoch naopak skôr pomenej) žijúcich druhov nejasnej taxonómie, ktoré pôvodne v minulosti tvorili jeden rod *[[Cebus]]* v širšom zmysle (po slovensky malpa), ale ktoré sú od roku 2011 obyčajne rozdelené do dvoch rodov. Je to rod *[[Sapajus]]*, ktorý bol vytvorený v roku 2011 pre skupinu druhov príbuzných s druhom *Cebus apella*, a rod *[[Cebus]]* v užšom zmysle, kam sa zaraďujú ostatné druhy. Tieto dva rody sa od seba oddelili pred asi 6,2 miliónmi rokmi, pravdepodobne vytvorením Amazonky, ktorá vytvorila prírodnú bariéru medzi týmito populáciami. Rod *Sapajus* sa od rodu *Cebus* odlišuje napríklad kratšími končatinami, korunou chlpov na hlave a prítomnosťou fúzov u samcov.

## Zdroje
 - len kapitola Charakteristika

## Iné projekty

Kategória:Malpovité
Poissonov zákon

**Poissonov zákon** alebo **Poissonova rovnica** alebo **Poissonov vzťah** môže byť vo fyzike: 
*v termodynamike: (i) rovnica pre tlak a objem plynu pri adiabatickom deji v ideálnom plyne (obsahuje Poissonovu konštantu), (ii) rovnica pre tlak a objem plynu pri adiabatickom deji v ideálnom plyne alebo zodpovedajúca rovnica pre teplotu a tlak a rovnica pre teplotu a objem, pozri Poissonov zákon (adiabatický dej)
*Poissonova diferenciálna rovnica pre gravitačný potenciál, pozri Poissonova rovnica (gravitácia)
*Poissonova diferenciálna rovnica pre elektrostatický potenciál, pozri Poissonova rovnica (elektrostatický potenciál)
*v mechanike: závislosť medzi pozdĺžnou a priečnou deformáciou (obsahuje Poissonovo číslo),  pozri Poissonov zákon (Poissonovo číslo v mechanike)

**Poissonov zákon** alebo **Poissonova veta** (v druhom význame aj **Poissonov vzťah**) môže byť v štatistike: 
* Poissonov zákon veľkých čísiel (t. j. špeciálny prípad zákona veľkých čísiel)
*Poissonova limitná veta (t.j. v podstate pravdepodobnostná funkcia Poissonovho rozdelenia)

**Poissonova rovnica** (v druhom význame aj **Poissonov vzťah**) môže byť aj:
* v matematike: Poissonova diferenciálna rovnica, pozri Poissonova rovnica (matematika)
* v atmosférickej fyzike: rovnica pre vzťah medzi teplotou a tlakom , pozri Poissonov vzťah (atmosférická fyzika)

**Poissonova veta** (v prvom význame aj **Poissonov vzťah** alebo **Poissonova rovnica**) môže byť vo fyzike aj:
* rovnica spájajúca gravitačný a magnetický potenciál, pozri Poissonova veta (magnetický potenciál)
* v mechanike: veta, že Poissonova zátvorka dvoch integrálov pohybu je opäť integrálom pohybu, pozri Poissonova veta (Poissonova zátvorka)

## Referencie
Slovenský denník

**Slovenský denník** môže byť:
* bulvárne noviny v Budapešti, pozri Slovenský denník (1900 – 1901)
* agrárnicke noviny v Budapešti, pozri Slovenský denník (1910 – 1915)
* agrárnicke noviny počas ČSR, pozri Slovenský denník (1918 – 1938)

## Zdroj
* Slovenský denník. In:
Strelecká kotlina

**Strelecká kotlina** je kotlina v severovýchodnom zakončení Veľkej Sudenej doliny vo výške 1850 – , od západu uzavretá vysunutou Streleckou vežou a od východu južným hrebeňom Žltej veže vo Vysokých Tatrách. Zhora ju uzatvárajú Strelecké polia.

## Názov
Vyplýva z polohy pod Streleckou vežou, ktorá zo Streleckých polí vyrastá ako samostatná elevácia.

## Referencie


## Externé odkazy
Poloha na turistickej mape 

Kategória:Doliny Vysokých Tatier
Železná kotlina (Zlomiská)

**Železná kotlina** alebo **Dolinka pod Železnou bránou** (, ) je najvyšší úval hlavnej vetvy Zlomísk vo Vysokých Tatrách. V skutočnosti je to výšinná severná časť Kotliny Ľadového plesa. Leží medzi juhozápadným vedľajším hrebeňom Západného železného štítu, hlavným hrebeňom Vysokých Tatier od Západného železného štítu po Vežu nad Ľadovým plesom a jej západným rebrom.

## Názov
Je odvodený od polohy pod Východnou a Západnou železnou bránou.

## Turistika
Do kotliny nevedú turistické chodníky. Pohyb v doline je možný len s horským vodcom.

## Referencie

## Externé odkazy
*Poloha na turistickej mape

Kategória:Doliny Vysokých Tatier
Miriam Leone

**Miriam Leone** (* 14. apríl 1985, Catania, Taliansko) je talianska herečka, moderátorka a modelka, ktorá vyhrala súťaž krásy ''Miss Italia 2008''.

## Životopis
Miriam Leone sa narodila 14. apríla 1985 v Catanii na talianskom ostrove Sicília. Vyrastala v Aci Catene odkiaľ jej mama Gabriella a jej otec Ignazio pochádzali. Od roku 1999 žila v Acireale, kde navštevovala gymnázium Gulli and Pennisi. Neskôr pokračovala v štúdiu na Fakulte literatúry a filozofie Univerzity Cataniana. Súčasne študovala aj herectvo.

Miriam sa zúčastnila súťaže krásy *Miss Italia 2008*, ktorú vyhrala. Na túto súťaž sa kvalifikovala výhrou titulu *Miss Prima dell'Anno*2008 a výhrou titulu v programe Carla Contiho *L'anno che verrà.* Taktiež vyhrala súťaž *Miss Cinema*.

Leone spolumoderovala rannú reláciu *Unomattina Estate* v televízii *Rai Uno.* V roku 2010 bola porotkyňou v súťaži *Ciak! Si Canta.* Od roku 2010 taktiež moderovala *Mattina in famiglia* na *Rai Uno*. O rok neskôr, v roku 2011, moderovala galavečer odovzdávania cien *Nastro d'Argento.*

Svoju hereckú kariéru začala s menšími rolami, neskôr dostala hlavnú úlohu v televíznych dramatických seriáloch *Non uccidere* and *La dama velata*.

Slovenskí diváci ju môžu poznať zo seriálu *[[Na krok od neba]]* (*Un Passo dal cielo*), kde hrala Astrid, priateľku komisára a sestru policajta Hubera.

## Filmové a televízne role

### Filmy
* 2010 *Genitori & figli - Agitare bene prima dell'uso*
* 2011 *I soliti idioti - Il film*
* 2014 *Fratelli unici*
* 2014 *La scuola più bella del mondo*
* 2016 *Un paese quasi perfetto*
* 2016 *In guerra per amore*
* 2016 *Fai bei sogni*
* 2018 *Metti la nonna in freezer*
* 2018 *Il testimone invisibile*

### Televízne seriály
* 2010 *Il ritmo della vita* (Canale 5)
* 2011 *Camera café* (Italia 1)
* 2011 *Big end – Un mondo alla fine* (Rai 4)
* 2011 – 2012 *Distretto di polizia* (Canale 5)
* 2012 *[[Na krok od neba]] (Un passo dal cielo)* (Rai 1)
* 2014 *Il tredicesimo apostolo* (Canale 5)
* 2015 *La dama velata* (Rai 1)
* 2015 – 2016 *1992* (Sky Atlantic)
* 2015 – 2016; 2017 *Non uccidere* (Rai 3, Rai 2)
* 2016 *I Medici* (Rai 1)
* 2017 *1993* (Sky Atlantic)
* 2017 *In arte Nino* (Rai 1)

## Televízne programy
* 2008 *Miss Italia* (Rai 1) (súťažiaca*)*
* 2009 *Unomattina Estate* (Rai 1)
* 2009 *Mare latino* (Rai 1)
* 2009 *Aspettando Miss Italia* (Rai 1)
* 2009 – 2010; 2010 – 2011 *Mattina in famiglia* (Rai 2, Rai 1)
* 2011 – 2013 *Unomattina in famiglia* (Rai 1)
* 2011 *Nastri d'Argento* (Rai 1)
* 2011 *A&F - Ale e Franz Show* (Italia 1)
* 2012 *Drugstore* (Rai Movie)
* 2012 *Wikitaly - Censimento Italia* (Rai 2)
* 2013 *Movie Drugstore* (Rai Movie)
* 2016 *Le iene* (Italia 1)

## Iné projekty

## Zdroj

Kategória:Talianske herečky
Kategória:Talianske modelky
Kategória:Talianski moderátori
Kategória:Osobnosti z Catanie
Volia kotlinka

**Volia kotlinka** () je najvyššia časť Kotliny Žabích plies pod Volovým sedlom.

## Názov
Je odvodený od polohy pod Volím chrbtom a vyplýva z faktu, že ešte v druhej polovici 19. storočia tu Mengusovčania pásli dobytok.

## Referencie

## Externé odkazy
*Poloha na turistickej mape

Kategória:Doliny Vysokých Tatier
Veľké Licierovo

**Veľké Licierovo** () je ľavobočné odvetvie Zadnej Tichej doliny vo Vysokých Tatrách. Je to rozsiahla kotlina pod Veľkou kopou, ohraničená od západu hornou časťou jej severozápadného ramena, severovýchodným ramenom Veľkej Licierovej magury a Licierovou kopou a od východu severným ramenom Veľkej Garajovej kopy a Zadnou Licierovou kopou. Je to veľmi strmá dolina.

Dno doliny i úbočia doliny v hornej časti sú trávnaté porastené kosodrevinou. Hornú časť doliny tvaroval ľadovec. V dolnej časti prechádza do žľabu, ktorým preteká Veľký Licierov potok. V zime padajú do doliny veľké lavíny.

V dávnych časoch dolina bola vypásaná pastiermi z Liptovskej Kokavy. Od 1948 je chránenou prírodnou rezerváciou.

## Názov
Je nejasného pôvodu. Najskôr je však skomolenou odvodeninou z osobného mena niekdajších pastierov.

## Turistika
Nie je prístupná pre turistov.

## Referencie

## Externé odkazy
*Poloha na turistickej mape

Kategória:Doliny Vysokých Tatier
Kačice (Polsko)

**Kačice** je dedina obce Žibřidovice, v okrese Cieszyn, v rámci Sliezskeho vojvodstva v južnom Poľsku. Leží na území Tešínska, priamo na českej hranici. Na na západe susedí s obcou Ráj, časťou mesta Karviná. Skladá sa z troch častí: severne *Nižšie Kačice* (alebo *Podsviňošova*), stredná časť *Horne Kačice* a juhozápadne *Otrubkova*. Podľa sčítania v roku 2011 tu žilo 3&#x20;173 obyvateľov, rozloha obce je 9.27 km2.

## Dejiny
Názov Kačice je patronymického pôvodu, odvodený od mena rodiny Kačových, pravdepodobne zakladateľov dediny. Prvá zmienka o nich pochádza z roku 1332. Neskôr, v 18. a 19. storočí, sa vlastníkmi dediny stali Spensovci z Boodenu a od polovice 19.. storočia do konca druhej svetovej vojny Larischovci. Po rozdelení Těšínska v roku 1920 boli Kačice na základe rozhodnutia Konferencie veľvyslancov pripojené k Poľska a odtrhnuté od najbližšieho mesta – Fryštátu.

## Pamiatky
Hlavnou pamiatkou je drevený kostol Povýšenia svätého Kríža z roku 1620, postavený pôvodne v Ruptawe (okres Jastrzębie-Zdroj) a prenesený do Kačíc v rokoch 19711972.

## Priemysel
Územie Kačíc je geomorfologicky súčasťouOstravskej panvy a nadväzuje priamo na ostravsko-karvinskú uhoľnú panvu. Experimentálne vŕtania sa tu robili od začiatku 20. storočia, k zahájeniu výstavby bane však došlo až na konci 70. rokov. Uhoľná *Baňa Morcinek* bola uvedená do prevádzky v roku 1986. Od začiatku však zápasila s ekonomickými problémami a po desiatich rokoch, v roku 1997 sa dal skonštatovať len stav jej trvalej stratovosti. Preto medzi rokmi 1998 až 2001 prebiehala jej likvidácia. V súčasnosti je likvidácia bane považovaná za nepremyslenú, čoho dôkazom je záujem o vydolovanie uhoľných zásob dolu Morcinek z českej strany, z Dolu ČSM.

## Galéria

Súbor:Kwkmorcinek1.jpg|Baňa Morcinek
Súbor:POL Kaczyce Gimnazjum.JPG|Gymnázium
Súbor:POL Kaczyce OSP.JPG|Požiarna zbrojnica
Súbor:POL Kaczyce Dom Ludowy.JPG|Dom Ludowy


## Literatúra
* 

## Iné projekty

## Externé odkazy
* Webový portál Kačic
* Informace o Kačicích 

Kategória:Dediny v Poľsku
Kategória:Powiat cieszyński
Machovka lepkavá

náhľad| Plody
**Machovka lepkavá** (iné názvy: **machovka dužinatoplodná**,  **machovka dužnoplodá**, v obchode aj **tomatillo** ; lat. *Physalis philadephica*, synonymá: *Physalis ixocarpa*, *Physalis aequata*) je rastlinný druh z čeľade ľuľkovité (*Solanaceae*).

## Systematika a zahraničné názvy
V posledných desaťročiach viaceré výskumy naznačujú, že prísne vzaté tu ide namiesto jedného druhu o dva samostatné druhy: *Physalis philadelphica* a *Physalis ixocarpa*. Napriek tomu veľa autorov naďalej považuje tieto dva druhy za jeden a teda ich názvy za synonymá (v závislosti od autora sa buď považuje *Physalis ixocarpa* za synonymum "hlavného" názvu *Physalis philadephica* alebo naopak *Physalis philadephica* za synonymum "hlavného" názvu *Physalis ixocarpa*). Obidva taxóny (druhy) sa dnes už vyskytujú v rôznych častiach sveta, pričom rozdiel medzi nimi je najmä v tom, že *Physalis philadelphica* má zrelé plody purpurové (hoci sa zberajú zelené) a ide o jednu z hlavných zelenín v dnešnom Mexiku, kým *Physalis ixocarpa* má zrelé plody bledožlté a historicky išlo o hlavnú zeleninu Mayov a Aztékov.

*Physalis philadelphica* (bez *P. ixocarpa*) sa delí na pestovanú varietu *Physalis philadelphica* var. *domestica*  a divú varietu *Physalis philadelphica* var. *philadephica* (pričom divá sa po španielsky volá aj miltomatl či miltomate).

Zahraničné názvy pre P. philadelphica aj P. ixocarpa sú:
*španielske:  tomatillo, tomate (takto len v Mexiku okrem Yucatánu), tomate de cáscara, tomate verde, tomate de fresadilla, tomate de culebra, tomate de milpa, farolito, tulumisi; o názvoch miltomate a miltomatl pozri vyššie. Názov tomate znamená v španielčine inak všeobecne rajčiak. Názov tomatillo (a tulumisi) znamená aj niektoré iné druhy rastlín, najmä z rodu Physalis (porov. aj rozlišovaciu stránku slova tomatillo na španielskej wikipédii). Názov tomate de cáscara znamená aj rod Physalis. 
*anglické: tomatillo, husk tomato, ground cherry, large-flower tomatillo, jamberry, tomatillo ground-cherry, Mexican ground cherry, Mexican husk tomato a purple goosberry. Názvy husk tomato a ground cherry znamenajú aj iné jedlé druhy z rodu Physalis. 
*nemecké: Tomatillo, Mexikanische Hülsentomate, Mexikanische Blasenkirsche, Tomatl

Zdroje tejto kapitoly sú:


## Charakteristika
Rastlina pochádza zo strednej Ameriky , Aztékovia ju pestovali už v 8. storočí , vďaka ľahkému pestovaniu sa rozšírila do teplých oblastí celého sveta, pestuje sa už aj v Indii , Austrálii alebo Afrike. 

Plod má v priemere okolo 5 cm, guľatá bobuľa je chránená blanitým obalom, ktorý je pred konzumáciou nutné odstrániť. Plody machovky lepkavej sa zberajú spravidla ešte nedozreté, so svetlozelenými sfarbením. Pre svoju výraznú chuť pripomínajúcu citrusy tvoria dôležitú zložku mexických studených omáčok salsa verde alebo guacamole. Dozretý plod má žltooranžovú, u niektorých odrôd až fialovú farbu, a konzumuje sa ako ovocie za surova, vďaka vysokému obsahu pektínu sa hodí aj na prípravu marmelád. 

Zdroje tejto kapitoly sú: 

## Zdroje


Kategória:Ľuľkovité
Kategória:Mexická kuchyňa
Kategória:Ovocie
Kategória:Zelenina
Škoda 7Tr

**Škoda 7Tr** je model česko-slovenského trolejbusu vyrábaného v prvej polovici 50. rokov 20. storočia v plzenskom podniku Škoda (v rokoch 1952 až 1959 *Závody Vladimíra Iľjiča Lenina*).

## Konštrukcia
Trolejbus 7Tr konštrukčne nadväzuje na svojho predchodcu – typ 6Tr – od ktorého sa líšil iba miernymi zmenami vozovej skrine a elektrickej výzbroje. Išlo teda o dvojnápravový trolejbus sa samonosnou karosériou. Karoséria bola celokovová, kostra vozovej skrine bola zváraná zo špeciálnych lisovaných oceľových profilov. Zvonku bolo vozidlo oplechovaný, zvnútra boli steny pokryté preglejkou. Výstup a nástup cestujúcich zabezpečovali troje štvorkrídlové skladacie dvere na pravom boku karosérie. Vozy druhej výrobnej série (označované 7Tr2) mali v interiéri pozdĺžne usporiadanie sedadiel, v ostatných sériách boli sedačky už usporiadané priečne.

Pohon trolejbusu zaisťoval jeden trakčný motor. Zaujímavosťou je, že Škoda nemala spočiatku kapacity na výrobu elektrických častí vozidiel (teda i trakčných motorov), preto časť trolejbusov druhej výrobnej série bola osadená elektrickou výzbrojou od firmy ČKD Praha.

Väčšina vozidiel 7Tr prevádzkovaných po roku 1968 prešla rekonštrukciou elektrickej výzbroje, ktorá bola po tejto úprave takmer zhodná s trolejbusmi 8Tr. Takto upravené vozidlá boli označené ako 8Tr12.

## Prototyp
V roku 1950 bol vyrobený prototyp trolejbusu Škoda 7Tr. Ešte toho istého roku bol odovzdaný do Děčína, kde dostal evidenčné číslo 5. V prevádzke bol až do roku 1964, keď bol vyradený a neskôr pravdepodobne zošrotovaný.

## Prevádzka
V rokoch 1950 až 1955 bolo vyrobené v šiestich výrobných sériách celkom **173** vozov.

## Historické vozy

## Referencie


## Zdroj

## Iné projekty

07Tr
Ki

** Ki ** môže byť:
* značka binárnej predpony kibi (2 10), pozri kibi
* sumerská bohyňa zeme, Ki (mytológia)

**ki** môže byť:
* kikujčina (kód ISO 639) 
* 気- japonské označenie energie čchi 

**KI** môže byť:
* jodid draselný 
* Adam Air (kód IATA) 
* Okres Karviná (bývalá EČV) 
* Okres Košice (bývalé EČV) 
* Kiribati (kód ISO 3166-2) 
* Kirundo (provincia; kód ISO 3166-2) 

**.ki** môže byť:
*Kiribati  (internetová doména najvyššej úrovne)
Uhorka rohatá

náhľad|Plod kivana
**Uhorka rohatá** (iné slovenské názvy pozri nižšie; lat. *Cucumis metuliferus*) je rastlina z rodu uhorka (*Cucumis*). Názvy uvedené v zátvorke sú aj názvy jej plodu.

## Názvy
Názvy tejto rastliny (a - s výnimkou prvého názvu - aj jej plodu) sú: **uhorka rohatá**, **kivano**, **kiwano**, **africká uhorka**, **(africká) rohatá uhorka**, **divoká uhorka**/**divá uhorka**, **(africký) rohatý melón**, **africký melón**, [zriedkavo] **želatínový melón**, **melón**, [obchodná značka] **Melano**, **anglická paradajka**, **gaka**.

## Etymológia
Názov "kiwano" bol pôvodne obchodná značka jedného novozélandského producenta tejto uhorky.  

## Plod
Plod je žltý so zelenou dužinou a s väčším množstvom žltých semien.  Chuť má sladkastú. 

## Rozšírenie
Svoj pôvod má v Afrike .  V Zimbabwe je označovaná ako 'gaka' alebo 'gakachika'.  Pestuje sa prevažne v Spojených štátoch (Kalifornia), Portugalsku, Taliansku, Nemecku, Čile, Austrálii a na Novom Zélande . 

V Česku je odporúčané pestovať ju v závetrí, na slnečnom mieste, alebo v skleníku či fóliovníku. 

## Referencie


## Iné projekty

## Externé odkazy
* Kiwano 

## Zdroj

Kategória:Tropické ovocie
Kategória:Tekvicovité
Milan Laurenčík

Ing. **Milan Laurenčík** (* 23. september 1958, Žilina) je slovenský politik a člen pravicovo-liberálnej strany Sloboda a Solidarita. Od roku 2016 pôsobil ako poslanec Národnej rady Slovenskej republiky, kde bol členom Výboru pre obranu a bezpečnosť vo funkcií overovateľa. Bol predsedom Osobitného kontrolného výboru NR SR na kontrolu činnosti NBÚ. Od roku 2018 pôsobí ako poslanec a podpredseda Žilinského samosprávneho kraja. V minulosti zastával funkciu starostu obce Terchová. 24. marca 2020 bol zvolený za podpredsedu Národnej rady Slovenskej republiky. 25. marca 2021 odstúpil z funkcie podpredsedu Národnej rady Slovenskej republiky, no 30. apríla 2021 sa do podpredsedníctva vrátil. Po prijatej demisii bývalého ministra školstva Branislava Gröhlinga Laurenčíkov mandát zanikol, a opäť z podpredsedníctva NR SR odišiel.

## Referencie

Kategória:Slovenskí politici
Kategória:Politici SaS
Kategória:Poslanci NR SR (2010 – 2012)
Kategória:Poslanci NR SR (2016 – 2020)
Kategória:Poslanci NR SR (2020 – 2023)
Kategória:Osobnosti zo Žiliny
Kategória:Absolventi Žilinskej univerzity v Žiline
Kategória:Podpredsedovia NR SR
Mišpuľa obyčajná

náhľad|Plody na rastline
**Mišpuľa obyčajná** (lat. *Crataegus germanica*, *Mespilus germanica*) je druh rastliny z rodu hloh (*Crataegus*), resp. staršie z rodu mišpuľa (*Mespilus*).

Plody sú jedlé. Nezrelé chutia trieslovito, zrejú po premrznutí a zmäknutí, sú chutné so špecifickou hruškovou chuťou, oceňované i pre zdravotné účinky. Dá sa použiť aj ako okrasná rastlina.

## Dejiny
Často sa pestovala v stredoveku ako ovocná drevina, v strednej Európe sa pestuje od 12. storočia. Je ale možné, že sa pestuje už 3 000 rokov. Staroveký grécky geograf Strabón zmieňuje  μέσπιλον (mespilon) v publikácii Geographica, kniha 16, kapitola 4. 

Pestovala sa v Grécku asi 700 pred Kr. a v Ríme asi 200 rokov pred Kr. V 17. a 18. storočí ju vytlačili iné druhy ovocia, aj dnes sa pestuje okrajovo.
náhľad|Borka.

## Rozšírenie
Pochádza z oblasti malej Ázie, Kaukazu a severného Iránu. 

## Opis
Je to listnatý opadavý ker (zriedkavo malý strom). Dorastá do výšky 5 m. Listy sú 7-12 cm dlhé, zelené, kožovité, ochlpené. Kvitne v máji nápadne veľkými kvetmi s bielymi korunnými lístkami. Plody sú ochlpené, hnedo sfarbené malvice. Drevo je červeno-biele, tvrdé, pevné a veľmi húževnaté. Mladé výhonky voľne rastúcich rastlín majú tŕne, tie však úplne chýbajú u kultúrnych odrôd.

Počet chromozómov 2n = 32 alebo 2n = 34 . 

## Obsahové látky
Plody obsahujú asi sedemdesiatpäť percent vody, desať percent cukru, vitamíny (C a B2), vlákninu, triesloviny, kyseliny (najviac kyselinu jablčnú). A minerálne látky ako vápnik, horčík, draslík a sodík., 
náhľad|Kvet.

## Použitie
Používa sa ako okrasná rastlina pre nápadné kvety a plody. Ovocie sa konzumuje, plody zrejú po prvých mrazoch. Považuje sa za cenné ovocie pre obsah vlákniny, ktorý pôsobí proti rakovine hrubého čreva a môže znížiť aj riziko vzniku žlčových kameňov, zvyšuje mikrobiálnu činnosť črevných baktérií. Zo zrelých plodov možno ľahko vyrobiť veľmi chutnú zaváraninu. Nevýhodou mišpule je ťažšia manipulácia so zrelými mäkkými plodmi, ktorých šupka sa ľahko trhá.  

V Iráne sa ovocie, lístie, kôra a drevo stromu používali ako lieky na niektoré ochorenia, vrátane hnačky, nadúvania žalúdka, abscesov krku a horúčky. 

## Pestovanie
Mišpuľa vyžaduje teplé a chránené miesta. Preferuje zásaditú, priepustnú výživnú pôdu. Vydrží presušenie pôdy.

### Rozmnožovanie
Ako ovocný strom, prípadne ker sa rozmnožuje vegetatívne, vrúbľovaním alebo očkovaním na hloh v užšom zmysle, dulu, hruškový semenáč alebo jarabinu, ale občas sa množí aj samovoľne semenom.

## Choroby a škodcovia
Mišpuľu len zriedkavo napadnú škodcovia či choroby. Listy môžu poškodzovať larvy motýľa *Lithocolletis blancardella*. Hnilobu plodov, moniliózu, spôsobuje *Monilia fructigena* (rod *Monilia*). Niekedy ju môže poškodzovať huba *Podosphaera clandestina* spôsobujúca vädnutie listov a púčikov. Mišpuľa je ale náchylná na poškodenie bakteriálnou spálou ružovitých.

## Odkazy


Kategória:Okrasné dreviny
Kategória:Ovocné kry
Kategória:Ružovité
Rumanova dolinka

**Rumanova dolinka** (, , ) je severovýchodné odvetvie Zlomísk vo Vysokých Tatrách. Ohraničená je juhovýchodným vedľajším hrebeňom Vysokej po Západný železný štít a jeho juhozápadným hrebeňom. V dolinke sú Rumanove plesá.
náhľad|Horné poschodie Rumanovej dolinky
## Názov
Pomenovaná je po horskom vodcovi Jánovi Rumanovi Driečnom. Jeho menom je nazvaný Rumanov potok, Prostredné Rumanovo sedlo, Východné Rumanovo sedlo, Západné Rumanovo sedlo, Rumanova kôpka, Rumanova štrbina, Rumanovo koryto, Rumanov štít, Rumanove plesá, Západný Rumanov zub, Východný Rumanov zub.

## Turistika
Do dolinky nevedú turistické chodníky.

## Referencie


## Externé odkazy
* Poloha na turistickej mape

Kategória:Doliny Vysokých Tatier
Stavová rovnica

**Stavová rovnica** je (nejaká) rovnica vyjadrujúca vzťah medzi termodynamickými stavovými veličinami.

Rozlišuje sa:
*termická stavová rovnica (stavová rovnica v užšom zmysle): vzťah medzi V (objem), p (tlak) a T (teplota)
*kalorická stavová rovnica: vzťah medzi U (vnútorná energia) a H (entalpia) na jednej strane a V, p a T na strane druhej
*kanonická stavová rovnica: vzťah S = f(U, V), kde S je entropia

## Zdroje
*Zustandsgleichung. In: *Lexikon der Chemie*. [CD-ROM] Heidelberg ; Berlin : Spektrum, Akad. Verl., 2003. ISBN 978-3-8274-1151-8

Kategória:Termodynamika
Kategória:Rovnice
Stavová rovnica ideálneho plynu

náhľad|Zobrazenie stavovej rovnice ideálneho plynu v súradniciach tlak,objem,teplota
**Stavová rovnica ideálneho plynu** je termická stavová rovnica pre ideálne plyny. Jej konkrétnu podobu pozri nižšie.

## Vyjadrenie pomocou Boltzmannovej konštanty
: pV = NkT,

kde
:p – je tlak plynu
:V – je jeho objem
:N – je celkový počet jeho častíc
:k – je Boltzmannova konštanta (má hodnotu 1,38\cdot10^{-23}\mathrm{J/K})
:T – je teplota plynu.
Stavová rovnica sa odvádza pomocou kinetickej teórie plynov. Najdôležitejšie je si uvedomiť, že tlak plynu je daný odrazmi jeho molekúl od stien nádoby a hľadať rýchlosti, ktorými sa tieto molekuly pohybujú (a odrážajú). Celé odvodenie je však pomerne komplikované.

## Vyjadrenie pomocou plynovej konštanty
Stavová rovnica ideálneho plynu sa niekedy zapisuje v trochu inom tvare, kedy je počet častíc  N \, nahradený ich látkovýmmnožstvom  n \,. Rovnica má potom tvar
: pV = nRT.
pV/T=konst.

Konštanta R sa nazýva univerzálna plynová konštanta a má hodnotu približne 8,31 J/molK.

Táto rovnica je známa ako všeobecný zákon ideálneho plynu a pretože sa vzťahuje na špecifické podmienky alebo stav, teda tlak, objem a teplotu danej hmotnosti plynu, nazýva sa stavovou rovnicou ideálneho plynu. Reálne plyny neinteragujú bez výmeny energie, a preto sa neriadia Boyleovými zákonmi, Gay-Lussacovimi a Charlesovými zákonmi, ako sa predpokladá v prípade ideálnych plynov.

## Zdroje
* *Článok vznikol presunom z článku [[termická stavová rovnica]]. Správnosť obsahu presúvaného textu bola overená podľa:*
* plyny. In: 
* gas law. In: Thermopaedia http://www.thermopedia.com/content/806/

Kategória:Aerostatika
Kategória:Termodynamika
Kategória:Rovnice
Satania dolinka

**Satania dolinka** alebo **Satanova dolinka** () je nevýrazný, široký a krátky úval Mengusovskej doliny v tektonickej brázde na úpätí Hrebeňa bášt, Hlinskej veže, Veľkej capej veže, Zadnej Bašty a Satana vo Vysokých Tatrách.

## Plesá a potoky
V hornej časti dolinky sa nachádza Malé Hincovo pleso a neďaleko Satanie plieska. Dnom dolinky preteká Satanov potok prítok Hincovho potoka. Zo Satanovho sedla do dolinky spadá Satanov žľab, v dolnej časti žľabu je veľké až 300 metrové suťovisko.

## Názov
Je odvodený z polohy pod Satanom. Podľa starého zlatokopeckého podania ukryl satan v Satanovom žľabe poklad drahých kovov. Hľadal ho tu bača za pomoci kúzelníka, ale satan ich vždy zahnal obrovskými skaliskami. Podľa inej verzie doviedol sem satan ľstivého horala, ktorý zobral poklad, ale okabátil čerta a dušu si mu neupísal. Je známe, že zlatokopi v 18. storočí sa radi pohybovali v oblasti Satana. Skutočným podnetom povesti mohli byť zo zrázov tohto štítu často padajúce kamenné lavíny.

## Turistika
Do dolinky nevedú turistické chodníky.

## Referencie


## Externé odkazy
* Poloha na turistickej mape

Kategória:Doliny Vysokých Tatier
Serž Sarkisjan

**Serž Azat Sarkisjan**, niekedy aj **Sargsjan** ( ; * 30. jún 1954 Stepanakert) je arménsky politik, minister v niekoľkých vládach, neskôr premiér a v období rokov 2008-2018 arménsky prezident.

## Život
V rokoch 1972-1974 slúžil ako vojak základnej služby v sovietskej armáde. V roku 1979 ukončil štúdium filológie na Jerevanskej štátnej univerzite. V období rokov 1979 až 1988 pôsobil v komunistických a komsomolských orgánoch vo svojom rodnom meste Stepanakert, následne bol veliteľom karabašskej domobrany vo vojne o Náhorný Karabach.

V roku 1990 sa stal poslancom Národného zhromaždenia, v 90. rokoch bol postupne ministrom obrany, vnútra a ministrom národnej bezpečnosti. V období 1999-2007 bol tajomníkom Národnej bezpečnostnej rady, v roku 2000 sa stal znovu ministrom obrany. V roku 2007 sa stal arménskym premiérom.

Vo februári 2008 vyhral s podporou vlastnej Republikánskej strany Arménska prezidentské voľby; do funkcie nastúpil v apríli 2008. Ako prezident sa zasadil za vytvorenie colnej únie s Ruskom a ďalšími post-sovietskymi republikami v roku 2014 a realizoval premenu Arménska z prezidentskej na parlamentnú republiku, čo bolo podľa kritikov vyjadrením snahy o udržanie si vlastného politického vplyvu.

V roku 2011 sa konali veľké demonštrácie proti Sarkisjanovmu režimu. Pri ďalších protestoch v júli 2016 žiadali protestujúci jeho odstúpenie a prepustenie všetkých politických väzňov- tieto demonštrácie nasledovali po prepadnutí policajnej stanice v hlavnom meste Jerevane skupinou ozbrojencov, ktorí požadovali prepustenie opozičného politika a veterána vojny o Náhorný Karabach Žirajra Sefiljana. Pri vzájomných stretoch bolo zranených vyše 50 ľudí.

Sarkisjanovo prezidentské obdobie skončilo dňa 9. apríla 2018 a hneď 17. apríla sa stal predsedom vlády. Po niekoľkodňových búrlivých protestoch, počas ktorých demonštranti požadovali jeho odstúpenie a bolo zadržaných vyše 200 ľudí, nakoniec 23. apríla (po iba šiestich dňoch v úrade) rezignoval, v dôsledku čoho následne odstúpila aj arménska vláda.

## Poznámky


## Referencie


## Iné projekty

## Zdroj

Kategória:Prezidenti Arménska
Kategória:Predsedovia vlády Arménska
Kategória:Nositelia Rádu zlatého rúna
Kategória:Nositelia veľkokríža Radu čestnej légie
William Brown

**William Brown** alebo **Guillermo Brown** (* 22. jún 1777, Foxford † 3. marec 1857, Buenos Aires) bol argentínsky námorník írskeho pôvodu. Pôvodne bol zaradený do britského kráľovského námorníctva, z ktorého ale dezertoval a ušiel až do súčasnej Argentíny. Tu sa zaradil medzi najvýznamnejších bojovníkov za nezávislosť Argentíny od Španielska, keď viedol argentínsku flotilu v bojoch proti Španielom najmä v oblastí ústia Río de la Plata. Práve úspešné vedenie flotily Brownom sa ukázalo ako rozhodujúce pre konečnú porážku Španielov v tejto oblasti. Neskôr viedol argentínske námorníctvo aj vo vojne s Brazíliou (1825 – 1828) a pri blokáde ústia Río de la Plata spojenou britsko-francúzskou flotilou (1845 – 1850). V argentínskom námorníctve dosiahol hodnosť admirála, v súčasnosti je považovaný za jedného z najväčších hrdinov argentínskej histórie a tvorcu argentínskeho námorníctva. Zomrel v roku 1857 v Buenos Aires, kde je aj pochovaný.

## Referencie

## Iné projekty

Kategória:Argentínske osobnosti írskeho pôvodu
Kategória:Argentínske vojenské osobnosti
Kategória:Írske vojenské osobnosti
Kategória:Osobnosti napoleonských vojen
Kategória:Príslušníci Royal Navy
Laura a její tygři

**Laura a její tygři** je hudobná skupina ovplyvnená rôznymi hudobnými žánrami ako funk, soul, jazz a rock.

## Profil
V roku 1985 v meste Most založil Karel Šůcha skupinu Laura a její tygři. Názov inšpirovala novela *[[Tracyho tiger]]* od Williama Saroyana. Skupina od začiatku vystupuje v klasickom oblečení: biele košele a čierne slnečné okuliare, kravaty a nohavice. V roku 1999 zprofesionalizovaných amatérov nahradili absolventi konzervatórií. Dnes z pôvodnej zostavy pôsobí v kapele len Karel Šůcha. V skupine hralo mnoho umelcov ako Ilona Csáková, Jana Amrichová, Martin Pošta, Dan Nekonečný, Miloš Vacík ml., Ivan Myslikovjan, Tereza Hálová, Lenka Nová, Vladěna Svobodová atď.

## Diskografia
* *[[Žár trvá]]* – Panton 1988 
* *[[Nebudeme]]* – Supraphon 1990 
* *[[Síla v nás]]* – Bonton 1992 
* *The Best Of* – Bonton 1994 
* *[[Rituál 199x]]* – Bonton 1995 
* *[[Vyklátíme modly]]* – Bonton 1996 
* *[[Rytmus (album)|Rytmus]]* – Popron 2001 
* *[[Vyškrábu ti oči]]* – EMI 2004 
* *[[Jsme tady!]]* – Supraphon 2005 – Best of
* *[[Nejsou malý věci]]* – 2009
* *Big Bang!* – 2011 (CD, DVD)
* *Žár trvá / Továrna na sny* – 2016

## Externé odkazy
* Oficiálne stránky skupiny Laura a její tygři
* Profil skupiny na Bandzone.cz
* Diskografie skupiny na diskografie.cz
* rozhovor o kapele s Karlem Šůchom

## Zdroj

Kategória:České rockové hudobné skupiny
Kategória:České jazzové skupiny
Kategória:Hudobné skupiny z 1985
Kategória:Hudobné skupiny z Prahy
Turkova dolina

**Turkova dolina** (, ) je malá dolina medzi juhovýchodným ramenom Zadného Holého vrchu a Veľkou kopou juhozápadne od Garajovej doliny vo Vysokých Tatrách. Je bočným, orograficky pravým odvetvím Kôprovej doliny.

## Názov
Súvisí s niekdajším baníctvom v krivánskej oblasti. Türkovci (Türckh) boli banskí podnikatelia, ktorí žili v Hybiach a v 17. storočí dolovali nielen na Kriváni, ale zohrali významnejšiu úlohu aj v dejinách spišského baníctva.  Zemepisný názov je poslovenčené ich priezvisko.

## Turistika
Do doliny nevedú turistické chodníky.

## Referencie


## Iné projekty

## Externé odkazy
* Poloha na turistickej mape

Kategória:Doliny Vysokých Tatier
Raphaël Lenglet

**Raphaël Lenglet** (* 21. október 1976, Metz, Francúzsko) je francúzsky herec známy najmä vďaka rolám vo francúzskych policajných televíznych seriáloch. V seriáli *[[Les Bleus]]* hraje nováčika v policajnom zbore, Alexa Morena. Naopak v seriáli *[[Candice Renoirová]]*, ktorý môžu poznať slovenskí diváci z vysielania RTVS hrá Kapitána Antoina Dumasa. Tiež je známy vďaka role Guilliauma vo francúzskom horore *[[High Lane]]* z roku 2009.

## Biografia
Raphaël Lenglet vyrastal v regióne Pikardia. Neskôr, ako 19-ročný, sa ho rozhodol opustiť, aby študoval divadelné herectvo v Paríži. V očiach verejnosti sa zviditeľnil potom čo ztvárnil rolu Alexa Morena v seriáli *Les Bleus*. Od roku 2013 hraje po boku Cécile Boisovej Kapitána Antoina Dumasa v seriáli *Candice    Renoirová* na televíznej stanici France 2*.*

## Divadlo

* 2007 *Les Couteaux dans le dos*
* 2008 *Open Bed*

## Filmy a seriály

* 2000 *Là-bas... mon pays* (mladý Issam)
* 2002 *Génération start-up*
* 2003 *Caméra Café* (Dimitri Kovalski)
* 2003 *Les Marines perdus*
* 2004 *Central nuit* (Mario)
* 2006 *L'État de Grace* (Lionel)
* 2006 – 2010 *Les Bleus* (Alex Moreno)
* 2007 *J'ai plein de projets*
* 2008 *Home Sweet Home* (Ladrun)
* 2009 *High Lane* (Guillaume)
* 2011 *10 jours pour s'aimer* (Greg)
* 2011 *Ni vu, ni connu* (Florian Camus)
* 2011 *Le sang de la vigne* (Gautier)
* 2012 *Mince alors!* (Yussuf)
* 2012 *Vive la colo!* (Driss)
* 2013 – súčasnosť *[[Candice Renoirová]] / Candice Renoir* (Antoine Dumas)
* 2014 *La liste de mes envies* (Hervé Meunier)
* 2016 *Elle* (Ralph)

## Referencie

Kategória:Osobnosti z Metz
Kategória:Francúzski televízni herci
Anona trojlupienková

náhľad|strom
**Anona trojlupienková** (iné názvy: **čerimoja**, **cherimoya** ; lat. *Annona cherimola*) je rastlina z čeľade anonovité (*Annonaceae*).  Je to opadavý menší strom poskytujúci veľmi lahodné ovocie, ktoré má ale veľmi jedovaté semená, ktoré treba vyberať. 

## Synonymá <sup></sup>
* *Annona cherimolia* P. Mill. 
* *Annona cheirimola* P. Mill. 
* *Annona pubescens* Salisb. 
* *Annona cherimoya -* synonymum vzniknuté chybou v názve 

## Pôvod a rozšírenie
Čerimoja pochádza zo severnej časti Južnej Ameriky z Ánd.  Rastie v horách trópov a subtrópov . 

## Využitie
Čerimoja poskytuje ovocie, ktoré je považované za najlahodnejšie na svete.  Konzumuje sa mäkká, sladká, penovito-vatovitá dužina bielej alebo ružovkastej farby.  Z dužiny sa vyrábajú aj džúsy, zmrzlina, džemy a iné pochutiny. 

## Botanický opis
Malý opadavý strom dosahujúci výšku 5-7 m.  Má sivé plstnaté vetvičky.  Opadavé listy sú eliptické až kopijovité, až 20 cm dlhé, na rube zamatovo plstnaté.   Jednopohlavné kvety. Plodstvo je guľovité až vajcovité, 7-12 cm dlhé s hrboľatým zeleným sfarbením povrchom a belavú dužinou.

## Plodstvo
vľavo|náhľad| Plodstvo na reze s tmavo hnedými kôstkami
Z plodstva sa konzumuje vatovitá dužina.  Toto "najlahodnejšie ovocie na svete" obsahuje asi 1,8 % bielkovín , 0,7 % tuku , 19 % sacharidov, 3,2 % sušiny, 2,1 % minerálnych látok, vitamín C a stopy provitamínu A.

## Ekologické nároky
Aj keď čerimoja pochádza z trópov, je zvyknutá na chladnejšie podnebie, pretože rastie v horách.  Priemerná teplota by mala dosahovať 20-30 &nbsp; ° C. Znáša ľahké mrazy do -5 &nbsp; ° C. 

## Rozmnožovanie
Rozmnožuje sa generatívne semenami, alebo vegetatívne štepením či vzdušním potápaním .  Semenáč plodí v štvrtom až piatom roku.  Ku štepeniu sa používajú vrúble z plodiacich rastlín. 

## Choroby a škodcovia
* hniloba plodstva a semenáčikov - spôsobuje pleseň *Phytophthora palmivora* 
* antraknóza (hniloba plodstva) - spôsobuje *Glomerella CINGULATA* 
* biela hniloba koreňov - spôsobuje *Rosellina necatrix* 
* čerimoji škodí aj mucha *Anostrepha ludens* 

## Referencie


## Zdroj



Kategória:Anonovité
Kategória:Ovocné stromy